Tampereen seudun joukkoliikenne laajentaa ja parantaa mobiililipun käyttöä, palaute ollut hyvää – näin käytät uutta lippua

Tampereen seudun joukkoliikenteen busseissa käytettävä mobiililippu on saavuttanut suuren suosion ja nyt joukkoliikenne on päättänyt parantaa palvelua entisestään palautteen pohjalta. Mobiilikertalippujen voimassaoloaika pitenee yhdestä tunnista 90 minuuttiin. Muutos tulee voimaan maaliskuussa. Joukkoliikenteen mukaan mobiililippujen käyttöönotto on sujunut hyvin teknisesti ja palaute on ollut joukkoliikenteen mukaan positiivista. Samaan aikaan joukkoliikenne ottaa käyttöön mobiilivuorokausilipun. –Nykyisin kortille ladattavia vuorokausilippuja myydään yhden tai useamman vuorokauden kausiksi ja joko ABC-vyöhykkeille tai koko alueelle eli ABCDEFG-vyöhykkeille, joukkoliikenne tiedottaa. Joukkoliikenteen mukaan lippu mobiiliin vuorokaudeksi on pääosin edullisempi kuin kortille ladattava lippu. Mobiilin lipun voi ostaa vain niille vyöhykkeille, joita matkustaja tarvitsee. Joukkoliikenteen mukaan mobiililippu on tällöin edullisempi esimerkiksi AB-vyöhykkeillä, joilla pääosa matkoista kaupungissa tehdään. Aamulehti testasi tammikuun lopussa, miten uusi lippu toimii: Mobiilivuorokausilippujen hinnoista ja voimassaoloajasta päätti Tampereen kaupunkiseudun joukkoliikennelautakunta kokouksessaan keskiviikkona. Lue myös: Testasimme Tampereen bussien uuden mobiililipun – Näin sovelluksella maksaminen sujuu Ikäryhmä, vyöhykkeiden määrä, hinta Yli 25-vuotiaat aikuiset: 2 , 7 euroa, 3 , 9 euroa, 4 , 11 euroa, 5 , 13 euroa, 6 , 15 euroa, kaikki ja Virrat/Kuhmoinen , 17 euroa. Nuoret 17–24-vuotiaat: 5,25 euroa, 6,75 euroa, 8,25 euroa, 9,75 euroa, 11,25 euroa, 12,75 euroa. Lapset alle 16-vuotiaat: 3,50 euroa, 4,50 euroa, 5,50 euroa, 6,50 euroa, 7,50 euroa, 8, 50 euroa.